wannaphong/clean_thaiwikipedia huggingface dataset:
# ฟูจิวาระ โนะ ซาเนโยริ
ฟูจิวาระ โนะ ซาเนโยริ (藤原 実頼, 1443 - 24 มิถุนายน 1513) บางทีรู้จักในฐานะ โอโนมิยะโดโนะ เป็นรัฐบุรุษชาวญี่ปุ่น ข้าราชสำนัก และขุนนางระหว่างยุคเฮอังNussbaum, Louis-Frédéric. (2005). "Fujiwara no Saneyori" in ; Brinkley, Frank et al. (1915). 

 การงาน 
เขาเป็นเสนาบดีระหว่างรัชสมัยของ จักรพรรดิเรเซ และ จักรพรรดิเอ็งยู

 4 พฤษภาคม พ.ศ. 1487 (วันที่ 9 เดือน 4 ปี เท็นเงียว ที่ 7): ซาเนโยริเลื่อนขึ้นสู่ตำแหน่ง อูไดจิง ในราชสำนักTitsingh, Isaac. (1834). ; see "Fousiwara-no Sane yori", pre-Hepburn romanization
 19 พฤษภาคม พ.ศ. 1490 (วันที่ 26 เดือน 4 ปี เท็นยากุ ที่ 1): ซาเนโยริได้รับการปูนบำเหน็จให้เป็น ซาไดจิง และจอมพลฝ่ายซ้าย Titsingh, .
 พ.ศ. 1492 (เดือน 1 ปี เท็นยากุ ที่ 3): ซาเนโยริและน้องชายของเขา โมโรซูเกะ แบ่งกันปฏิบัติหน้าที่ ไดโจไดจิง ในระหว่างที่ ฟูจิวาระ โนะ ทาดาฮิระ ล้มป่วยลง
 พ.ศ. 1501 (ปี เท็นยากุ ที่ 3): ซาเนโยริได้รับอนุญาตเป็นพิเศษให้เดินทางโดยใช้รถล้อเลื่อน

 ประวัติ 
สมาชิกของ ตระกูลฟูจิวาระ ผู้นี้เป็นบุตรชายของ ฟูจิวาระ โนะ ทาดาฮิระ ซาเนโยริเป็นบุตรชายคนโต เขามีน้องชายสองคน: โมโรซูเกะ โมโรตาดะ

 บันทึก
# วิลเลิมที่ 4 เจ้าชายแห่งออเรนจ์
เจ้าชายวิลเลิมที่ 4 (Willem Karel Hendrik Friso; 1 กันยายน ค.ศ. 1711 - 22 ตุลาคม ค.ศ. 1751) เจ้าชายแห่งออเรนจ์ ตั้งแต่ประสูติและเป็นผู้ครองตำแหน่งสตัดเฮาเดอร์ที่สืบตระกูลเป็นพระองค์แรกแห่งสาธารณรัฐดัตช์ตั้งแต่ค.ศ. 1747 จนสิ้นพระชนม์เมื่อค.ศ. 1751 นอกจากนี้ยังทรงเป็นผู้ปกครองแห่งราชรัฐออเรนจ์-นัสเซาในจักรวรรดิโรมันอันศักดิ์สิทธิ์ด้วย
# วัดปรกราษฎร์รังสฤษฏ์
วัดปรกราษฎร์รังสฤษฏ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงหีบ อำเภอบางคนที จังหวัดสมุทรสงคราม เป็นวัดตั้งอยู่ท่ามกลางสวนผลไม้ และคลองวัดกลางเหนือ ปัจจุบันมีพระครูสมุทรวรวงศ์ เป็นเจ้าอาวาส

วัดปรกราษฎร์รังสฤษฏ์เป็นวัดโบราณอายุประมาณ ไม่ทราบว่าใครเป็นผู้สร้าง ได้ขออนุญาตตั้งวัดเมื่อ พ.ศ. 2400 และได้รับพระราชทานวิสุงคามสีมาเมื่อ พ.ศ. 2405 เมื่อแรกตั้งสมัยโบราณเป็นเรือนไม้สักทั้งสิ้น อุโบสถสร้างใหม่ก่ออิฐถือปูนแบบโบราณเพราะของเก่าได้ชำรุดทรุดโทรมไป ส่วนกุฏิสงฆ์ หอฉัน หอสวดมนต์ ยังอนุรักษ์ของเก่าไว้

สิ่งสำคัญของวัด ได้แก่ อุโบสถเก่าแบบโบราณหลังเล็ก หน้าบันและหน้าประตูประดับด้วยเครื่องถ้วยชามแบบวัดสมัยกรุงธนบุรี ภายในประดิษฐานพระประธาน เป็นพระศิลาแลง ปางมารวิชัย หน้าตักกว้าง 1.70 เมตร สูง 2.27 เมตร เป็นพระพุทธรูปโบราณคู่มากับอุโบสถ รูปหล่อพระอธิการแต้มในอุโบสถ อดีตเจ้าอาวาส
# วัดบางเตยกลาง
วัดบางเตยกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอสามโคก จังหวัดปทุมธานี

วัดบางเตยกลางสร้างขึ้นเมื่อ พ.ศ. 2330 ในสมัยพระบาทสมเด็จพระพุทธยอดฟ้าจุฬาโลกมหาราช ต่อมาชาวมอญอพยพหนีสงครามมาอยู่ปะปนกับคนไทย วัดนี้จึงมีสภาพเป็นวัดมอญแปลง มอญเรียกว่า เพี้ยฮะปร้าง แต่ภายหลังเรียกผิดเพี้ยนไปเป็น วัดเปิ้ง ต่อมาพระยามหัยสวรรค์กลับจากการรบกับเงี้ยว เป็นผู้บูรณปฏิสังขรณ์ให้ดีขึ้นกว่าเดิมจึงเปลี่ยนเป็นชื่อวัดเป็น วัดลิ้มกลีบอัมไพรมหัยสวรรค์ (ลิ้มกลีบเป็นภรรยาพระยาอำภัยมหัยสวรรค์) แต่ต่อมาพระครูธีรานุวัตรเปลี่ยนชื่อเป็น "วัดบางเตยกลาง" จนถึงปัจจุบันนี้ ได้รับพระราชทานวิสุงคามสีมาเมื่อ พ.ศ. 2420 และได้รับพระราชทานวิสุงคามสีมาใหม่เมื่อวันที่ 20 พฤษภาคม พ.ศ. 2527

สิ่งสำคัญในวัด ได้แก่ อุโบสถมีลักษณะทรงไทยโบราณ และมีพระพุทธรูปเก่าแก่ปางสมาธิเพชรจึงมีชื่อเรียกว่า หลวงพ่อเพชร พระยืนปางห้ามสมุทร ปางห้ามญาติของเก่าแก่ รูปปั้นหลวงพ่อพระครูธีรานุวัตร (หลวงปู่หอม) และโอ่งดินเผาสมัยของชุมชนไทยเชื้อสายมอญ

พระเกจิอาจารย์ชื่อดังของวัด คือ พระครูธีรานุวัตร หรือ หลวงพ่อหอม รามธัมโม หนึ่งในพระปฏิบัติดีรูปหนึ่งในจังหวัดปทุมธานี ท่านได้เริ่มบูรณปฏิสังขรณ์เสนาสนะที่ชำรุดทรุดโทรมมากในขณะนั้น โดยสร้างกุฏิ ศาลาการเปรียญ หอสวดมนต์ หอระฆัง และสร้างอุโบสถหลังใหม่หมด ยังนิยมสร้างพระเครื่องมาก มีทั้งพระสมเด็จ ตะกรุด เหรียญและพระพิมพ์ต่าง ๆ มากมาย วัตถุมงคลได้รับความนิยมอย่างมาก โดยปฏิบัติอยู่ในศีลเคร่งครัดมาก จนชาวบ้านนับถือมาก
# วัดงิ้วราย (จังหวัดนครปฐม)
วัดงิ้วราย เป็นวัดราษฎร์สังกัดคณะสงฆ์มหานิกาย ตั้งอยู่ในตำบลงิ้วราย อำเภอนครชัยศรี จังหวัดนครปฐม 

วัดงิ้วราย สันนิษฐานว่าเป็นวัดโบราณที่สร้างขึ้นตั้งแต่ในสมัยกรุงศรีอยุธยาตอนปลาย (แต่กรมการศาสนาระบุว่าสร้างราว พ.ศ. 2360) เพราะลักษณะอุโบสถเป็นแบบหลังคาชั้นเดียว มุงด้วยกระเบื้องดินเผา มีลักษณะคล้ายเรือสำเภา มีภาพลายนูนก่ออิฐถือปูนแบบโบราณ มีประตูเข้าออกด้านหน้าเพียงด้านเดียว มีหน้าต่างด้านละ 2 บาน มีกำแพงแก้วล้อมรอบอุโบสถ ปัจจุบันได้รื้ออุโบสถแล้วก่อสร้างเป็นวิหารเรือนแก้วขึ้นแทนที่ มีเพียงประตูหน้าด้านเดียว พระประธานอุโบสถหลังเก่าสร้างด้วยศิลาแลงประทับนั่งขัดสมาธิปางมารวิชัย มีพระพุทธรูปทำด้วยศิลาแลงล้อมรอบพระประธานอีก 5 องค์

เสนาสนะ ได้แก่ อุโบสถหลังใหม่เริ่มก่อสร้าง พ.ศ. 2498 ได้รับพระราชทานวิสุงคามสีมาในปี พ.ศ. 2502 มีหลังคา 3 ชั้น ประตู 4 บาน หน้าต่างด้านละ 5 บาน มีกำแพงแด้วล้อมรอบประกอบด้วยซุ้มประตู 4 ซุ้ม พระประธานในอุโบสถได้จำลองมาจากวัดโสธรวราราม จังหวัดฉะเชิงเทรา มณฑปสร้างเมื่อ พ.ศ. 2479 หอฉันสร้างเมื่อ พ.ศ. 2490 ศาลาการเปรียญหลังใหม่สร้างเมื่อ พ.ศ. 2517 วิหารอดีตเจ้าอาวาสสร้างเมื่อ พ.ศ. 2523

รายนามเจ้าอาวาส
พระอาจารย์ยวง
พระอาจารย์ทรัพย์ 
พระครูปัจฉิมทิศบริหาร (บุญเกิด) 
พระครูปุริมานุรักษ์ (บุญมี) 
พระอาจารย์สมปอง อาทิจฺจวํโส 
พระมหาสมบัติ ยสสฺสโม 
พระครูขันตยาภิรัต (เชื่อม ขนฺติธโร)
# วัดมเหยงคณ์
วัดมเหยงคณ์ อาจหมายถึง
 วัดมเหยงคณ์ จังหวัดนครศรีธรรมราช
 วัดมเหยงคณ์ จังหวัดพระนครศรีอยุธยา
 วัดมเหยงคณ์ จังหวัดสุพรรณบุรี
# วัดมเหยงคณ์ (จังหวัดพระนครศรีอยุธยา)
วัดมเหยงคณ์ เป็นวัดราษฎร์สังกัดคณะสงฆ์มหานิกาย ที่ตั้งอยู่ในตำบลหันตรา อำเภอพระนครศรีอยุธยา จังหวัดพระนครศรีอยุธยา

วัดมเหยงคณ์ หรือ วัดมหิยงคณ์ มีความหมายถึง ภูเขา หรือ เนินดิน คำว่า มเหยงคน์เป็นชื่อของพระธาตุที่มีความสำคัญของศรีลังกา เรียกว่า มหิยังคณ์เจดีย์ เดิมเป็นพระอารามหลวงฝ่ายวิปัสสนาธุระ

ประวัติ
ตามพงศาวดารเหนือ มเหสีของพระเจ้าธรรมราชา กษัตริย์องค์ที่ 8 ของ เมืองอโยธยาพงศาวดารอโยธยาศรีรามเทพนคร ฉบับ มานิต วัลลิโภดม : อโยธยา เก่าแก่กว่าสุโขทัย ต้นกำเนิดอยุธยา ต้นแบบรัตนโกสินทร์ , นิตยสาร ศิลปวัฒนธรรม เผยแพร่ในระบบออนไลน์ครั้งแรกเมื่อ 21 เมษายน 2566, https://www.silpa-mag.com/history/article_106970 ทรงเป็นผู้สร้างวัดมเหยงคณ์  แต่กระนั้นตามพระราชพงศาวดารกรุงเก่า ฉบับหลวงประเสริฐ กล่าวว่า ปีศักราชที่ 800 มะเมียศก หรือ ปี พ.ศ. 1981 สมเด็จพระบรมราชาธิราชที่ 2 ทรงสร้างวัดมเหยงคณ์ วัดมีความเจริญรุ่งเรืองสืบมานานหลายร้อยปี กระทั่งมารกร้างและต้องทำการปฏิสังขรณ์ครั้งใหญ่ ในสมัยพระเจ้าท้ายสระ และรุ่งเรืองสืบมาจนถึงวันที่ 7 เมษายน พ.ศ. 2310 ได้ถูกทำลายและทิ้งร้างอีกครั้ง จนเมื่อ พ.ศ. 2527 พระภาวนาเขมคุณ (หลวงพ่อสุรศักดิ์ เขมรังสี) เจ้าอาวาสวัดมเหยงคณ์ ได้จัดตั้งสำนักกรรมฐานขึ้นที่วัดมเหยงคณ์ เพื่ออบรมวิปัสสนาให้กับบุคคลทั่วไป ปัจจุบันกรมศิลปากรได้ขึ้นทะเบียนวัดมเหยงคณ์เป็นโบราณสถานของชาติ ตั้งแต่วันที่ 8 มีนาคม พ.ศ. 2484 กระทรวงศึกษาธิการประกาศตั้งเป็นวัดเมื่อวันที่ 3 ธันวาคม พ.ศ. 2544

 เสนาสนะ 
ส่วนอุโบสถที่เป็นโบราณสถาน ตั้งอยู่บนฐานสูง 2 ชั้น ความกว้าง 18 เมตร ความยาว 36 เมตร มีประตูทางเข้าด้านตะวันออก 3 ช่อง ด้านตะวันตก 2 ช่อง มีเจดีย์ฐานช้างล้อม อยู่ด้านหลังอุโบสถทางทิศตะวันตก พ้นเขตกำแพงแก้ว ลักษณะขององค์เจดีย์เป็นรูปแบบของลังกาเหนือ เหมือนเจดีย์ช้างล้อมที่สุโขทัย ภายในอุโบสถมี หลวงพ่อหินทรายศักดิ์สิทธิ พระประธานในอุโบสถ ที่ยังคงปรากฏให้เห็นคือ หักล้มลงเป็นท่อน ลานดินรูปเกือบจะสี่เหลี่ยมจัตุรัส ที่เรียกว่า โคกโพธิ์ ด้านทิศตะวันออก ของเขตพุทธาวาส กว้าง 50 เมตร ยาว 58 เมตร สันนิษฐานว่า เคยเป็นพลับพลาที่ประทับของพระเจ้าหงสาวดี พระเจ้าตะเบ็งชเวตี้

 ระเบียงภาพ
# สนธิสัญญากรุงเฮก (ค.ศ. 1795)
สนธิสัญญากรุงเฮก (The Treaty of Den Haag หรือ Treaty of The Hague) ลงนามเมื่อวันที่ 16 พฤษภาคม ค.ศ. 1795 ระหว่างผู้แทนแห่งสาธารณรัฐฝรั่งเศส และสาธารณรัฐบาตาเวีย โดยจากรายละเอียดของสนธิสัญญาสาธารณรัฐบาตาเวีย จะต้องเสียดินแดนบริเวณมาสทริชท์ เวนโล และเซลันดิก ฟลานเดอร์ให้กับฝรั่งเศส นอกจากนี้ยังรวมถึงความร่วมมือและพันธมิตรทางการทหารระหว่างสองประเทศ ซึ่งผูกพันทำให้เนเธอร์แลนด์ต้องทำสงครามต่อบริเตนใหญ่ และออสเตรียในเวลาต่อมา

นอกจากนี้สาธารณรัฐบาตาเวียยังตกลงจ่ายเงินจำนวน 100 ล้านกิลเดอร์ ซึ่งเป็นค่าปฏิกรรมสงครามในสงครามสหสัมพันธมิตรครั้งที่หนึ่ง และยังให้เงินกู้ดอกเบี้ยต่ำจำนวนมากต่อรัฐบาลฝรั่งเศส ป้อมปราการตามสนธิสัญญาป้องกันพรมแดน (Berrier Treaty)Which the old Dutch Republic had maintained on the basis of the Barrier Treatyที่ใช้ในอดีตสมัยเนเธอร์แลนด์ของออสเตรียได้ถูกรื้อถอนออก บริเวณท่าเรือของเมืองฟลิสซิงเงินจะต้องร่วมกันปกครอง และส่วนสุดท้ายซึ่งเป็นส่วนที่ลับมาก คือรัฐบาลบาตาเวียจะต้องยอมจ่ายค่าดูแลกองทัพฝรั่งเศส (ซึ่งมีกำลังพลกว่า 25,000 นาย) โดยนับตั้งแต่สงครามสิ้นสุดลงSchama, p. 207.
# โยฮัน วิลเลิม ฟรีโซ เจ้าชายแห่งออเรนจ์
เจ้าชายโยฮัน วิลเลิม ฟรีโซ (14 สิงหาคม ค.ศ. 1687 - 14 กรกฎาคม ค.ศ. 1711) ได้รับสถาปนาบรรดาศักดิ์เป็นเจ้าชายแห่งออเรนจ์ในปีค.ศ. 1702 ดำรงตำแหน่งเป็นสตัดเฮาเดอร์แห่งมณฑลฟรีสลันด์และโกรนิงเงินในสาธารณรัฐดัตช์จนกระทั่งสิ้นพระชนม์โดยอุบัติเหตุจมน้ำในแถบลุ่มแม่น้ำฮอลแลนด์ (Hollands Diep) พระองค์ และพระชายามารีย์ หลุยส์แห่งเฮ็สเซิน-คัสเซิลทรงเป็นพระบรรพบุรุษของทุกราชสำนักยุโรปในปัจจุบัน   

บรรดาศักดิ์
ภายหลังจากการสวรรคตของพระเจ้าวิลเลียมที่ 3 แห่งอังกฤษ ผู้ครองบรรดาศักดิ์เจ้าชายแห่งออเรนจ์ มีผลให้รัชทายาทชายที่สืบสายตรงจากวิลเลิมวิลเลิมผู้เงียบขรึม (จากราชวงศ์ออเรนจ์ สมัยที่ 2) สิ้นสุดลง ทำให้จอห์น วิลเลิม ฟริโซ เป็นผู้สืบสายตระกูลจากน้องชายของวิลเลิมผู้เงียบขรึม และยังเป็นผู้สืบสายตระกูลจากเฟรเดอริก เฮนรี (พระอัยกาในพระเจ้าวิลเลียมที่ 3 แห่งอังกฤษ) โดยด้วยคุณสมบัติเหล่านี้จึงทำให้เขาอ้างสิทธิ์ในตำแหน่งสตัดเฮาเดอร์ของทุกมณฑลที่เคยอยู่ใต้การปกครองของพระเจ้าวิลเลียมที่ 3 แห่งอังกฤษ แต่ก็ถูกปฏิเสธโดยกลุ่มรีพับลิกันในเนเธอร์แลนด์State, P. F. (2008). A Brief History of the Netherlands. New York: Facts On File.

โดยมณฑลทั้ง 5 ที่พระเจ้าวิลเลียมที่ 3 เคยปกครองได้แก่ ฮอลแลนด์ เซลันด์ ยูเทรกต์ เกลเดอร์แลนด์ และโอเฟอไรส์เซิล ทั้งหมดได้ยุติบทบาทของสตัดเฮาเดอร์ลงภายหลังจากการสวรรคต ในขณะที่อีกสองมณฑลที่เหลือ ได้แก่ ฟรีสลันด์ และโกรนิงเงิน ที่ปกครองโดยสตัดเฮาเดอร์อีกคน ซึ่งคือ จอห์น วิลเลิม ฟริโซ โดยภายหลังจากที่เถลิงราชวงศ์ออเรนจ์สมัยที่ 3 แล้ว (ซึ่งต่อมาสิ้นสุดลงในปีค.ศ. 1890) บุตรชายของเขา วิลเลิมที่ 4 ได้กลายเป็นสตัดเฮาเดอร์ของมณฑลทั้งเจ็ดState, P. F. (2008). A Brief History of the Netherlands. New York: Facts On File.

ฐานะของผู้สืบบรรดาศักดิ์ของจอห์น วิลเลิม ฟริโซ ต่อจากพระเจ้าวิลเลียมที่ 3 นั้นถูกต่อต้านโดยพระเจ้าฟรีดริชที่ 1 แห่งปรัสเซีย ผู้อ้างสิทธิ์ในบรรดาศักดิ์และยังอ้างสิทธิ์เหนือดินแดนบางส่วนด้วย (เช่น ลิงเงิน) ในพระราชพินัยกรรมระบุว่าพระราชทานดินแดนราชรัฐออเรนจ์ให้แก่จอห์น วิลเลิม ฟริโซ แต่อย่างไรก็ตามพระเจ้าฟรีดริชที่ 1 แห่งปรัสเซีย ก็ยังทรงดึงดันในสิทธิเหนือดินแดนนี้ ซึ่งต่อมาได้ตกเป็นดินแดนของฝรั่งเศสในที่สุดJohn William Friso. (2014). Encyclopædia Britannica
# ราชวงศ์นัสเซา
ราชวงศนัสเซา (House of Nassau) เป็นตระกูลสำคัญที่ได้กลายมาเป็นราชวงศ์สำคัญของยุโรปที่แตกสาขามากมาย โดยชื่อเรียกนำมาจากปราสาทนัสเซา ซึ่งในปัจจุบันตั้งอยู่ที่เมืองนัสเซา รัฐไรน์ลันท์-ฟัลทซ์ ประเทศเยอรมนี ผู้ปกครองนัสเซาในสมัยแรกใช้บรรดาศักดิ์เป็น "เคานต์แห่งนัสเซา" ซึ่งต่อมาถูกยกฐานะขึ้นเป็นเจ้าชาย (Princely Count) ในยุคแรกได้แตกออกเป็นสองสาขา สาขาหลัก (วัลราเมียน) ซึ่งเป็นสาขาของอดอล์ฟ กษัตริย์แห่งชาวโรมัน และสาขารอง (ออตโตเนียน) ซึ่งภายหลังแตกออกเป็นบรรดาศักดิ์เจ้าชายแห่งออเรนจ์ และต่อมาพระมหากษัตริย์แห่งเนเธอร์แลนด์

ในช่วงปลายของจักรวรรดิโรมันอันศักดิ์สิทธิ์ และสงครามนโปเลียนนั้น สาขาวัลราเมียน ได้รับสืบทอดและครอบครองเหล่าที่ดินของบรรพบุรุษ และได้แต่งตั้งตัวเองขึ้นเป็น "ดยุกแห่งนัสเซา" ซึ่งได้รับการรับรองในการประชุมใหญ่แห่งเวียนนา โดยปกครองดินแดนเอกราช เรียกว่า "ดัชชีนัสเซา" โดยเมืองหลวงตั้งอยู่ที่วีสบาเดิน ในปัจจุบันดินแดนนี้ตั้งอยู่ในเขตของรัฐเฮ็สเซิน และบางส่วนในรัฐไรน์ลันท์-ฟัลทซ์ ต่อมาดัชชีนัสเซาได้ถูกผนวกเข้ากับปรัสเซียภายหลังจากการพ่ายแพ้ในสงครามออสเตรีย-ปรัสเซียในฐานะพันธมิตรกับออสเตรีย โดยได้กลายเป็นส่วนหนึ่งของจังหวัดเฮ็สเซิน-นัสเซาในราชอาณาจักรปรัสเซีย

ในปัจจุบัน "นัสเซา" ในเยอรมนีมีความหมายถึงดินแดนทางภูมิศาสตร์ ประวัติศาสตร์ และวัฒนธรรมเท่านั้น โดยนัยยะทางการเมืองได้สูญหายไปจนสิ้น ตั้งแต่ปีค.ศ. 1815 พระมหากษัตริย์ปกครองเนเธอร์แลนด์ และลักเซมเบิร์กได้ล้วนถือเป็นสมาชิกจากราชวงศ์นัสเซาสายหลัก แต่ในปีค.ศ. 1890 ในเนเธอร์แลนด์ และปีค.ศ. 1912 ในลักเซมเบิร์กนั้น ทายาทสืบตระกูลฝั่งชายของทั้งสองสายได้สิ้นสุดลง โดยต่อจากนั้นได้ถือว่ามีการสืบตระกูลโดยทายาทที่มาจากสายสตรีเป็นต้นมา

ตามธรรมเนียมของเยอรมันในการสืบตระกูลนั้น ทายาทชายเท่านั้นจึงจะสามารถสืบตระกูลได้ ดังนั้นตามหลักประเพณีเดิมนั้นจะถือว่าราชวงศ์นี้สิ้นสุดในปีค.ศ. 1985Grand Duchess Charlotte abdicated in 1964, but she died in 1985Clotilde Countess of Nassau-Merenberg is the last patrilineal descendant of the House of Nassau though she descends from a family considered to be non-dynastic อย่างไรก็ตาม สถาบันกษัตริย์ของเนเธอร์แลนด์และลักเซมเบิร์ก กฎการสืบราชบัลลังก์นั้นย่อมแตกต่างจากธรรมเนียมเก่าของเยอรมัน โดยในสองประเทศนั้นยังไม่ถือว่าราชวงศ์เป็นอันสิ้นสุดลง แกรนด์ดยุกแห่งลักเซมเบิร์กใช้บรรดาศักดิ์ "ดยุกแห่งนัสเซา" เป็นแค่เพียงบรรดาศักดิ์รอง และเป็นเพียงบรรดาศักดิ์ที่รับสมมติตามเกียรติและฐานะในสมาชิกอาวุโสสูงสุดแห่งราชวงศ์นัสเซา (เนื่องจากทรงเป็นผู้อาวุโสสูงสุดในสายที่มีอาวุโสสูงสุดของราชวงศ์) แต่มิได้เพื่ออ้างสิทธิ์ใดในดินแดนของดัชชีนัสเซาในอดีตซึ่งในปัจจุบันตกเป็นส่วนหนึ่งของสหพันธ์สาธารณรัฐเยอรมนี
# เหตุโจมตีทางไซเบอร์โคโลเนียลไปป์ไลน์
เมื่อวันที่ 7 พฤษภาคม พ.ศ. 2564 โคโลเนียลไปป์ไลน์ บริษัทระบบท่อขนส่งน้ำมันสัญชาติอเมริกันที่มีจุดกำเนิดในเมืองฮิวสตัน, รัฐเท็กซัส และขนส่งน้ำมันเชื้อเพลิงส่วนใหญ่ไปยังทางตะวันออกเฉียงใต้ของสหรัฐ ได้ประสบเหตุถูกโจมตีทางไซเบอร์โดยแรนซัมแวร์อันส่งผลกระทบต่ออุปกรณ์คอมพิวเตอร์ที่ควบคุมท่อขนส่ง ในส่วนปฏิกิริยาของบริษัทโคโลเนียลไปป์ไลน์ได้ดำเนินการหยุดท่อขนส่งทั้งหมดเพื่อป้องกันการโจมตี

ประธานาธิบดี โจ ไบเดิน ประกาศสถานการณ์ฉุกเฉินเมื่อวันที่ 9 พฤษภาคม นับเป็นการโจมตีทางไซเบอร์ที่มีเป้าหมายต่อโครงสร้างพื้นฐานด้านน้ำมันครั้งใหญ่ที่สุดในประวัติศาสตร์ของสหรัฐ สำนักงานสอบสวนกลางสหรัฐ (FBI) และแหล่งข่าวต่าง ๆ ได้ระบุว่า กลุ่มอาชญากรรมที่เจาะระบบข้อมูล คือ ดาร์กไซต์ เป็นผู้ก่อเหตุ โดยเชื่อกันว่ากลุ่มนี้ได้ขโมยข้อมูลกว่า 100 จิกะไบต์จากเซิร์ฟเวอร์ของบริษัทในวันก่อนมัลแวร์โจมตี
# เจ้าผู้ครองลักเซมเบิร์ก
เจ้าผู้ครองลักเซมเบิร์ก หรือ แกรนด์ดยุกแห่งลักเซมเบิร์ก (, , ,) เป็นประมุขแห่งรัฐของประเทศลักเซมเบิร์ก เริ่มต้นจากการปรับฐานะของลักเซมเบิร์กเป็นแกรนด์ดัชชี เมื่อวันที่ 15 มีนาคม ค.ศ. 1815 ในบริเวณของดัชชีลักเซมเบิร์กในอดีต โดยตอนแรกใช้ประมุขแห่งรัฐเป็นแบบรัฐร่วมประมุขกับสหราชอาณาจักรเนเธอร์แลนด์จนถึงปี 1890 ซึ่งปกครองโดยราชวงศ์ออเรนจ์-นัสเซา ลักเซมเบิร์กในปัจจุบันเป็นประเทศเดียวในโลกที่มีสถานะเป็นแกรนด์ดัชชี และตั้งแต่ปี 1815 มีประมุขปกครองรวมทั้งสิ้นเก้าพระองค์ โดยมีแกรนด์ดยุกอ็องรีเป็นองค์ปัจจุบัน

บทบาทตามรัฐธรรมนูญ
รัฐธรรมนูญแห่งลักเซมเบิร์กได้ระบุถึงบทบาทของแกรนด์ดยุกไว้ดังนี้:

แกรนด์ดยุกเป็นประมุขแห่งรัฐ สัญลักษณ์แห่งความเป็นหนึ่งเดียวกัน และผู้รับรองความเป็นเอกราชของประเทศ แกรนด์ดยุกพึงใช้อำนาจบริหารตามบทบัญญัติแห่งรัฐธรรมนูญและตามกฎหมายของลักเซมเบิร์ก

หลังจากการแก้ไขรัฐธรรมนูญ (มาตรา 34) เมื่อเดือนธันวาคม ค.ศ. 2008 มีเหตุสืบเนื่องจากกรณีที่ทรงไม่รับรองพระราชบัญญัติการการุณยฆาต ทำให้ร่างพระราชบัญญัติมิจำเป็นจะต้องได้รับการเห็นชอบจากประมุขแห่งรัฐ (พระราชานุมัติ) แต่อย่างไรก็ตามจะต้องมีการลงพระนามาภิไธยอย่างเป็นทางการถึงจะตราเป็นกฎหมายได้
# โจงกระเบน
โจงกระเบน เป็นเครื่องแต่งกายที่พันรอบร่างกายส่วนล่างในประเทศไทย, ลาว และกัมพูชา ถือเป็นเครื่องแต่งกายในชีวิตประจำวันของชนชั้นสูงและกลาง ซึ่งมีรูปร่างคล้ายกางเกงมากกว่ากระโปรง มีความแตกต่างจากผ้านุ่ง 

เอกสุดา สิงห์ลำพอง นักประวัติศาสตร์ศิลป์ กล่าวถึงโจงกระเบนไว้ว่า 

ศัพทมูลวิทยา
โจงกระเบน หรือ ถกเขมร  ในพจนานุกรมฉบับราชบัณฑิตยสถาน พ.ศ. 2554 ได้ระบุไว้ว่าเป็นนุ่งผ้าโจงกระเบน ดึงชายให้สูงร่นขึ้นไปเหนือเข่า, ขัดเขมร ก็ว่าhttps://dict.longdo.com/mobile/?search=%E0%B8%96%E0%B8%81%E0%B9%80%E0%B8%82%E0%B8%A1%E0%B8%A3https://en.m.wiktionary.org/wiki/%E0%B9%82%E0%B8%88%E0%B8%87%E0%B8%81%E0%B8%A3%E0%B8%B0%E0%B9%80%E0%B8%9A%E0%B8%99

ดูเพิ่ม
ผ้านุ่ง
ผ้าโสร่ง
# การสืบตระกูลฝั่งบิดา
การสืบตระกูลฝั่งบิดา  หรือ การสืบตระกูลสายบุรุษ  เป็นหนึ่งในระบบความเป็นเครือญาติของแต่ละบุคคลในครอบครัวหรือตระกูลผ่านทางสายบิดา โดยส่วนมากจะเกี่ยวข้องกับการสืบทอดสมบัติ สิทธิ ชื่อ หรือบรรดาศักดิ์ของบุคคลผ่านจากความเป็นบุตรชายและบิดา โดยการนับวิธีนี้จะนับผ่านทางบุรุษเท่านั้น

การสืบสันตติวงศ์ฝั่งบิดา
thumb|การสืบสันตติวงศ์แบบสิทธิของบุตรหัวปีตามฝั่งบิดา (สีเทา คือ ผู้ดำรงตำแหน่ง) - บุตรเป็นอันดับแรก
thumb|การสืบสันตติวงศ์แบบสิทธิของบุตรหัวปีแบบบุรุษมาก่อน - บุตรมาเป็นอันดับแรก ธิดาเป็นอันดับหลัง
thumb|การสืบสันตติวงศ์แบบสิทธิตามอาวุโสของฝั่งบิดา (น้องชายของผู้ดำรงตำแหน่งสืบตระกูลเป็นลำดับแรกตามอาวุโส)

การสืบตระกูล/สันตติวงศ์แบบฝั่งบิดา (Agnatic succession) จะสงวนหรือจำกัดการรับสืบราชบัลลังก์ หรือบรรดาศักดิ์ ให้แก่รัชทายาทบุรุษหรือสตรีที่สืบตระกูลมาจากฝั่งบุรุษเท่านั้น ตามประเพณีแล้วราชวงศ์ในยุโรปต่างใช้การสืบสันตติวงศ์แบบนี้ทั้งสิ้น การสืบสันตติวงศ์ในยุโรป เอเชีย และแอฟริกาบางประเทศนั้น ใช้หลักสิทธิของบุตรหัวปีแบบบุรุษมาก่อน (male-preference primogeniture), สิทธิของบุตรหัวปีตามฝั่งบิดา (Agnatic primogeniture) หรือสิทธิตามอาวุโสของฝั่งบิดา (Agnatic seniority) จนถึงช่วงสงครามโลกครั้งที่ 2

ในช่วงคริสต์ศตวรรษที่ 21 ราชวงศ์ยุโรปเกือบทั้งหมดได้เปลี่ยนกฎการสืบสันตติวงศ์เป็นแบบสิทธิของบุตรหัวปี (Absolute primogeniture) ซึ่งหมายความบุตรหรือธิดาพระองค์แรกที่ประสูติในพระมหากษัตริย์จะได้สืบสันตติวงศ์ (ไม่แบ่งแยกตามเพศ) 
thumb|การสืบสันตติวงศ์แบบสิทธิของบุตรหัวปี (สีเทา คือ ผู้ดำรงตำแหน่ง) วงกลมคือสตรีซึ่งมาเป็นอันดับแรกตามลำดับการเกิด
# เนกซ์อัปฮีโร
เนกซ์อัปฮีโร  เป็นวิดีโอเกมตะลุยดันเจียนแนวแอ็กชันที่พัฒนาโดยดิจิทัลคันทินิวซึ่งเป็นสตูดิโออินดีของรัฐนิวยอร์ก และเผยแพร่โดยบริษัทแอสปายร์ ซึ่งเปิดตัวสำหรับสตีมการเข้าถึงก่อนเปิดตัวในวันที่ 18 มกราคม ค.ศ. 2018 และวางจำหน่ายเต็มรูปแบบในวันที่ 28 มิถุนายน ค.ศ. 2018 พร้อมกับเวอร์ชันเพลย์สเตชัน 4 และเอกซ์บอกซ์วัน รวมถึงได้เปิดตัวสำหรับนินเท็นโด สวิตช์ ในวันที่ 16 สิงหาคม ค.ศ. 2018

 รูปแบบการเล่น 
เนกซ์อัปฮีโรเป็นวิดีโอเกมตะลุยดันเจียนแนวแอ็กชัน ซึ่งนำเสนอการเลือกฮีโรที่มีความสามารถพิเศษ โดยจะผลัดกันพยายามพิชิตมอนสเตอร์ที่แข็งแกร่ง ความตายส่งผลให้ฮีโรคนต่อไปสามารถคืนชีพพี่น้องซึ่งตายในสนามรบของพวกเขาในฐานะเพื่อนร่วมทางปัญญาประดิษฐ์ที่เรียกว่า "เอคโค" เพื่อทำศึกเคียงข้างกับพวกเขา

 การพัฒนา 
เกมดังกล่าวได้รับการพัฒนาในยูนิตี ซึ่งดิจิทัลคันทินิวได้รับการก่อตั้งโดยศิษย์เก่าบริษัทฟิฟธ์เซลที่ชื่อโจ ตรินกาลี และอธิบายถึงเนกซ์อัปฮีโรว่าเป็น "การฉายภาพออร์โธกราฟิกแบบร่วมมือกันที่ไม่ประสานเวลา ในรูปแบบ 2 มิติ/3 มิติ ตามเกมอาร์เคดแบบก้านคู่ภาพวาดสามมิติ ที่เล่นในเซิร์ฟเวอร์ที่โฮสต์"

เนกซ์อัปฮีโรได้รับการประกาศในงานอาร์ทีเอกซ์ในออสติน รัฐเท็กซัส เมื่อวันที่ 14 กรกฎาคม ค.ศ. 2017

การทดสอบแบบปิดมีให้บริการจนถึงวันที่ 10 มกราคม ค.ศ. 2018 ในสตีมสำหรับวินโดวส์ และเกมดังกล่าวได้รับการเปิดตัวในการเข้าถึงก่อนเปิดตัวจริงเมื่อวันที่ 11 มกราคม ค.ศ. 2018 ในสตีมสำหรับวินโดวส์https://www.pcgamesn.com/next-up-hero-beta/free-games-next-up-hero-giveaway

 การตอบรับ 

เนกซ์อัปฮีโรได้รับคำวิจารณ์ที่หลากหลายจากนักวิจารณ์

เว็บไซต์นินเท็นโดไลฟ์ให้คะแนน 5 ดาวเต็ม 10 ในทำนองเดียวกัน โดยกล่าวว่า "การเปลี่ยนความตายให้เป็นกลไกการร่วมมือของปัญญาประดิษฐ์เป็นการหมุนเวียนอย่างเหมาะเจาะในเกมที่มีการตายสูง และรูปแบบศิลปะการ์ตูนช่วยเติมเต็มสถานที่ที่เก็บมอนสเตอร์ขนาดใหญ่ที่น่าประทับใจสำหรับการฆ่า น่าเสียดาย ที่มีปัญหาโดยธรรมชาติเกี่ยวกับการทรงตัวและปัญหาทางเทคนิคบางอย่างที่ร้ายแรง" ส่วนเว็บไซต์พุชสแควร์ให้คะแนนเกมนี้ที่ 6 ดาวเต็ม 10 โดยเขียนว่า"การเล่นแบบออนไลน์เท่านั้นทำให้เนกซ์อัปฮีโรเสียโฉมและทำให้ผู้เล่นที่มีศักยภาพลดลงอย่างเห็นได้ชัด แต่โลกที่สดใสและมีสีสันนี้สามารถเพลิดเพลินได้ในบางครั้ง การเล่นเกมซ้ำ ๆ ทำให้เกมไม่กลายเป็นเกมอินดีที่โดดเด่น แต่เกมดังกล่าวอาจมีเสน่ห์มากพอที่จะล่อลวงบรรดาฮีโรผู้ทะเยอทะยานสองสามชั่วโมงเป็นอย่างน้อย"
# ไซสมพอน พมวิหาน
ไซสมพอน พมวิหาน (เกิดวันที่ 12 ธันวาคม ค.ศ. 1954 ที่แขวงหัวพัน) เป็นนักการเมืองและสมาชิกพรรคประชาชนปฏิวัติลาวชาวลาว เขาเป็นลูกชายของไกสอน พมวิหาน อดีตเลขาธิการพรรค กับทองวิน พมวิหาน ปัจจุบันดำรงตำแหน่งเป็นประธานคณะกรรมการกลางแนวลาวส้างซาดและประธานสภาแห่งชาติ

เขาได้รับการเลือกตั้งเป็นคณะกรรมการกลางพรรคประชาชนปฏิวัติลาวในสภาแห่วชาติครั้งที่ 5 และโปลิตบูโรพรรคประชาชนปฏิวัติลาวในสภาแห่งชาติครั้งที่ 10
# ผู้ทรงอิทธิพลในเกาหลีของฟอร์บ
ผู้ทรงอิทธิพลในเกาหลีของฟอร์บ  เป็นการจัดอันดับประจำปีที่ตีพิมพ์โดยนิตยสารฟอร์บ (เกาหลี) ตั้งแต่ปี 2553 โดยคัดเลือกของคนมีชื่อเสียงที่มีอิทธิพลมากที่สุด 40 อันดับแรกในเกาหลีใต้ ซึ่งมีการจัดอันดับบุคคลจากกีฬา, ดนตรี, ศิลปะ, ภาพยนตร์ และโทรทัศน์ตามความสำเร็จในอาชีพของพวกเขา, อิทธิพล, ความนิยม และรายได้ จากปีที่ผ่านมา

 10 อันดับแรกแยกตามปี 
2021
รายชื่อบุคคลทั้งหมดในปี 2021
 อันดับ ชื่อ อาชีพ 1 บีทีเอส บอยแบนด์ 2 แบล็กพิงก์ เกิร์ลกรุ๊ป 3 Hyun-jin Ryu นักเบสบอล  4 ซน ฮึง-มิน นักฟุตบอล 5 Lim Young-woong นักร้อง 6 Kwang-hyun Kim นักเบสบอล 7 ยู แจ-ซ็อก นักแสดงตลก 8 Young Tak นักร้อง 9 Jung Dong-won นักร้อง 10 Jang Yoon-jeong นักร้อง
# อิไอโด
อิไอโด (, ย่อเป็น อิไอ ). เป็นศิลปะการต่อสู้ของญี่ปุ่นที่เน้นไปในด้านการตื่นตัวและสามารถชักดาบและตอบสนองต่อการโจมตีอย่างกะทันหันได้อย่างรวดเร็วChristensen, Karen and Allen Guttmann et.al (2001) International Encyclopedia of Women and Sports: H-R. Macmillan Reference USA, Page 553.

ส่วนประกอบหลักของอิไอโดมี 4 อย่าง: ช่วงราบรื่น ควบคุมการเคลื่อนไหวในการชักดาบออกจากฝักดาบ (หรือซายะ) โจมตีหรือตัดฝ่ายตรงข้าม แล้วเช็ดเลือดออกจากใบมีด และเปลี่ยนดาบในฝักJohn Nauright, Charles Parrish, edited (2012) Sports Around the World: History, Culture, and Practice. ABC-CLIO. Page 226.  ส่วนผู้ฝึกฝนอิไอโดมือใหม่ จะเริ่มด้วยดาบไม้ (บกเก็น) ซึ่งขึ้นอยู่กับผู้ฝึกสอน ผู้ฝึกส่วนใหญ่ใช้ดาบปลายทื่อ เรียกว่า อิไอโตArmstrong, Hunter B (1995) The koryu Bujutsu Experience in Koryu Bujutsu - Classical Warrior Traditions of Japan (ed. by Diane Skoss).Koryu Books. Page 31.  ในขณะที่ส่วนน้อยที่มีประสบการณ์มากกว่าจะใช้ดาบปลายแหลม (ชินเค็น).

ผู้ฝึกอิไอโดมักเรียกเป็น อิไอโดกะPellman, Leonard and Masayuki Shimabukuro (2008, 2nd edition) Flashing Steel: Mastering Eishin-Ryu Swordsmanship. Blue Snake Books. Page 314-315. 

ดูเพิ่ม

บัตโตจุตสึ
อิไอจุตสึ
เค็นโด
เค็นจุตสึ
ซามูไร
เซ็นนิปปงเค็นโดเร็นเมอิไอโด
# วอลเลย์บอลชายเนชันส์ลีก 2021
วอลเลย์บอลชายเนชันส์ลีก 2021  เป็นการแข่งขันครั้งที่ 3 ของวอลเลย์บอลชายเนชันส์ลีก ซึ่งเป็นการแข่งขันวอลเลย์บอลชายระดับนานาชาติประจำปี ในปีนี้เดิมมีกำหนดเริ่มแข่งขันเร็วกว่าครั้งก่อนหน้าเนื่องจากกีฬาโอลิมปิกฤดูร้อน 2020 ในเดือนกรกฎาคม การแข่งขันรอบแรกมีกำหนดจัดขึ้นห้าสัปดาห์ระหว่างวันที่ 28 พฤษภาคม ถึง 23 มิถุนายน ค.ศ. 2021 และรอบสุดท้ายมีกำหนดจัดขึ้นระหว่างวันที่ 26 ถึง 27 มิถุนายน ค.ศ. 2021

โดยในปีนี้มีการปรับเปลี่ยนรูปแบบการแข่งขันใหม่ มาเป็นการแข่งขันในรูปแบบบับเบิล (Bubble) ซึ่งการแข่งขันทั้งหมดจะจัดขึ้นในเมืองเดียว และในวันที่ 12 มีนาคม ค.ศ. 2021 สหพันธ์ได้ประกาศให้เมืองรีมีนี ประเทศอิตาลี เป็นประเทศเจ้าภาพทั้งประเภททีมชายและทีมหญิง

ทีมที่เข้าร่วมแข่งขัน
ในครั้งนี้มี 16 ทีมที่เข้าร่วมการแข่งขัน โดย 12 ทีมเป็นทีมหลัก (Core) และอีก 4 ทีมเป็นทีมท้าทาย (Challenger) จะสามารถตกชั้นได้ ี่ทีมชาติสโลวีเนียในฐานะผู้ชนะแชลเลนเจอร์คัพ 2019 ได้รับสิทธิ์ในการเข้าร่วมแข่งขันแทนที่ทีมชาติโปรตุเกสซึ่งเป็นทีมท้าทายอันดับสุดท้ายจากครั้งที่แล้ว ทีมชาติเนเธอร์แลนด์ได้เข้าร่วมเข้าแข่งขันแทนทีมชาติจีนหลังจากที่ขอถอนตัวเนื่องจากข้อจำกัดทางด้านงบประมาณที่จำกัด และการเดินทางภายใต้สถานการณ์การระบาดทั่วของโควิด-19 

การคัดเลือกทีมที่ผ่านการคัดเลือกอันดับโลกเอฟไอวีบีทีมหลัก  1  2  3  4  5  6  7  8  9  11  16  21  27ทีมท้าทาย  10  12  14 15

 รูปแบบการแข่งขัน 

 รอบแรก 
โดย 16 ทีมที่เข้าร่วมจะแข่งขันในรูปแบบพบกันหมด ทุกทีมต้องเล่น 3 นัดในแต่ละสัปดาห์และแข่งขัน 5 สัปดาห์ทั้งหมด 120 นัด เมื่อจบการแข่งขัน 4 อันดับแรกจากรอบแรกจะผ่านเข้ารอบสุดท้าย การตกชั้นจะพิจารณาเฉพาะทีมท้าทาย 4 ทีมเท่านั้น ในปีนี้จะไม่มีการตกชั้นเนื่องจากการยกเลิกแชลเลนเจอร์คัพ 2021

 รอบสุดท้าย
ในครั้งนี้ 4 ทีมที่ดีที่สุดในรอบแรกจะผ่านเข้ารอบรองชนะเลิศ ซึ่งรอบรองชนะเลิศทีมที่ชนะผ่านเข้าสู่รอบชิงชนะเลิศ ส่วนทีมที่แพ้จะต้องแข่งรอบชิงอันดับที่ 3

 สนามแข่งขัน 
 รีมีนี, อิตาลีRimini Fiera ความจุ: ไม่ทราบ 

 รอบแรก 
เวลาในตารางการแข่งขันเป็นเวลาท้องถิ่น (UTC+02:00) 

 ผ่านเข้าสู่รอบสุดท้าย

 ตารางคะแนน 

|}

สัปดาห์ที่ 1

|}

สัปดาห์ที่ 2

|}

สัปดาห์ที่ 3

|}

สัปดาห์ที่ 4

|}

สัปดาห์ที่ 5

|}

รอบสุดท้าย
เวลาในตารางการแข่งขันเป็นเวลาท้องถิ่น (UTC+02:00) 

รอบรองชนะเลิศ

|}

รอบชิงอันดับที่ 3

|}

รอบชิงชนะเลิศ

|}

 อันดับการแข่งขัน 

อันดับทีม45678910111213141516

 รางวัล 

ผู้เล่นทรงคุณค่า: 
 
 
ตัวตบหัวเสายอดเยี่ยม:
 
 
ตัวเซ็ตยอดเยี่ยม:
 

ตัวบล็อกยอดเยี่ยม: 
 
 
ตัวตบตรงข้ามยอดเยี่ยม: 
 
 
ตัวรับอิสระยอดเยี่ยม:
# มหาวิทยาลัยซ็องกยุงกวัน
มหาวิทยาลัยซ็องกยุงกวัน (SKKU หรือเรียกว่า Seongdae,) เป็นมหาวิทยาลัยวิจัยเอกชนแบบครบวงจรในเกาหลีใต้ มีที่มาจากสถาบันซ็องกยุงกวันอันเก่าแก่ ก่อตั้งขึ้นใน ค.ศ. 1398 และตั้งอยู่ในใจกลางกรุงโซลOfficial Brochure 2013 . SKKU. ในสมัยราชวงศ์โชซ็อน มหาวิทยาลัยได้รับราชานุมัติให้บริหารงานตามประมวลกฎหมายการบริหารราชกิจ (code of the state administration) ในฐานะที่เป็นสถาบันการศึกษาชั้นนำของราชวงศ์경국대전  (經國大典; Gyeongguk Daejeon) [Great Code of National Governance]. 1471. ต่อมาในปลายคริสต์ศตวรรษที่ 19 มหาวิทยาลัยได้รับการปรับโครงสร้างให้ครบวงจร และตั้งแต่นั้นมาได้ขยายหลักสูตรอย่างมาก ได้รับการยกย่องอย่างกว้างขวางว่าเป็นหนึ่งในมหาวิทยาลัยเอกชนที่มีชื่อเสียงที่สุดในเกาหลีใต้ เป็นที่รู้จักว่ามีศิษย์เก่ามากมายที่ทรงอิทธิพล มีผลงานวิจัยที่แข็งแกร่ง และมีความร่วมมืออย่างใกล้ชิดกับซัมซุง